CELEX: 62012FN0097
Language: sk
Date: 2012-09-17 00:00:00
Title: Vec F-97/12: Žaloba podaná 17. septembra 2012 — ZZ/Komisia

17.11.2012   
            
            
               SK
            
            
               Úradný vestník Európskej únie
            
            
               C 355/39
            
         Žaloba podaná 17. septembra 2012 — ZZ/Komisia
   (Vec F-97/12)
   2012/C 355/85
   Jazyk konania: francúzština
   
      Účastníci konania
   
   
      Žalobkyňa: ZZ (v zastúpení: D. Abreu Caldas, A. Coolen, J.-N. Louis, E. Marchal a S. Orlandi, advokáti)
   
      Žalovaná: Európska komisia
   
      Predmet a opis sporu
   
   Zrušenie rozhodnutia Európskej komisie neprijať žalobkyňu po jej úspešnom absolvovaní výberového konania EPSO/AD/177/10-EPA a návrh na náhradu škody
   
      Návrhy žalobkyne
   
   
               —
            
            
               zrušiť rozhodnutie menovacieho orgánu z 11. novembra 2011, ktorým sa zamietlo vyhovieť návrhu Generálneho riaditeľstva Európskej komisie pre regionálnu politiku prijať žalobkyňu jej vymenovaním a pridelením na voľné pracovné miesto COM/2011/218 ako úradníčky,
            
         
               —
            
            
               zrušiť rozhodnutie menovacieho orgánu z 5. júna 2012, ktorým sa čiastočne zamietla sťažnosť proti rozhodnutiu menovacieho orgánu z 11. novembra 2011, ktorým sa zamietlo vyhovieť návrhu Generálneho riaditeľstva Európskej komisie pre regionálnu politiku prijať žalobkyňu ako úradníčku,
            
         
               —
            
            
               zaviazať Európsku komisiu na obnovu služobného postupu žalobkyne,
            
         
               —
            
            
               zaviazať Európsku komisiu na zaplatenie sumy 14 911,07 eura, okrem toho na zaplatenie príspevkov do dôchodkového systému od októbra 2011,
            
         
               —
            
            
               zaviazať Európsku komisiu na zaplatenie sumy 2 500 eur za spôsobenú majetkovú a nemajetkovú škodu bez toho, aby bola dotknutá možnosť zvýšenia alebo zníženia počas konania, tieto sumy sa zvyšujú o úrok z omeškania, počítaný odo dňa splatnosti dlžných súm podľa úrokovej sadzby stanovenej ECB pre hlavné refinančné operácie, zvýšenej o dva body,
            
         
               —
            
            
               zaviazať Európsku komisiu na náhradu trov konania.